וינסטון צ'רצ'יל (משחתת)
וינסטון ס. צ'רצ'יל (DDG-81) היא משחתת טילים מסדרת ארלי בורק בשירות צי ארצות הברית. הצ'רציל היא הספינה ה-31 במספר מתוך 73 ספינות מדגם זה. הספינה קרויה של שם וינסטון צ'רצ'יל, ראש הממשלה הבריטי בזמן מלחמת העולם השנייה. בסיס האם שלה הוא בסיס הצי בנורפוק אשר במדינת וירג'יניה, ארצות הברית.
מאפיינים.
וינסטון ס. צ'רצ'יל היא המשחתת הראשונה מדגם "ארלי בורק", מסדרת IIA, התצורה הסופית לספינות מדגם זה, אשר מצוידת בתותח 5 אינץ' חדש בעל קנה באורך 62 קליברים (זאת לעומת אורך קנה של 54 קליברים בלבד בספינות קודמות בסדרה). הקנה המוארך מאפשר שרפה טובה יותר של חומר הנפץ ההודף, מקטינה את הרשף ומגבירה את מהירות הלוע ואת כח האש. צריח התותח תוכנן מחדש כדי להקטין את חתימת המכ"ם שלו.
שם הספינה.
ב-29 בנובמבר 1995, במהלך ביקור רשמי בבריטניה הכריז נשיא ארצות הברית ביל קלינטון, במהלך נאום שנשא בפני שני בתי הפרלמנט, כי הספינה החדשה תקרא על שמו של ראש הממשלה הבריטי לשעבר, סר וינסטון צ'רצ'יל. הצ'רצ'יל היא ספינת המלחמה הראשונה מאז 1975 הנקראת על שמו של מי שאינו אזרח ארצות הברית, וכן המשחתת הראשונה, וספינת המלחמה הרביעית, הנקראת על שמו של אזרח בריטי.
ספינות מלחמה אמריקאיות נוספות אשר נקראו על שמם של אנגלים היו ספינת צי ארצות הברית אלפרד, על שם אלפרד הגדול, ספינת מלחמה ("Man-o'-War") של הצי הקונטיננטלי שנבנתה ב-1774; ספינת צי ארצות הברית ראלי, על שם וולטר ראלי, פריגטה של הצי הקונטיננטלי מ-1776 וספינת צי ארצות הברית אפינגהאם, פריגטה נוספות של הצי הקונטיננטלי מ-1777, שנקראה על שמו של תומאס הווארד השלישי, הרוזן של אפינגהאם, אשר התפטר מתפקידו כדי שלא יאולץ להילחם במלחמת העצמאות האמריקאית. ספינה נוספת שנקראה על שמו של אזרח חבר העמים הבריטי היא הפריגטה הארולד הולט, הקרויה על שם ראש ממשלת אוסטרליה הרולד הולט, אשר נעלם בנסיבות מסתוריות ב-1967.
תיאור.
החוזה לבניית הצ'רצ'יל הוענק למספנות "באת' אירון וורקס" (Bath Iron Works), מספנה אמריקאית הממוקמת בעיר באת' במדינת מיין שבארצות הברית (ומכאן שמה), ב-6 בינואר 1995. השדרית הונחה ב-7 במאי 1998, בניית הספינה הושלמה ב-17 באפריל 1999 והיא נמסרה לצי ארצות הברית ב-13 באוקטובר 2000. הצ'רצ'יל הושקה בטקס רשמי ב-10 במרץ 2001, בנוכחות הברונית סואמס, בתו של וינסטון צ'רצ'יל, וגברת ג'נט כהן, אשתו של מזכיר ההגנה ויליאם כהן. מפקדה הראשון של הצ'רצ'יל היה קומנדר מייקל פרנקן.
הצ'רצ'יל היא הספינה היחידה של צי ארצות הברית עליה משרת קצין של הצי המלכותי הבריטי. במקביל, הוצב קצין צי אמריקאי על ספינת הצי המלכותי מרלבורו, עד שזו הוצאה משירות ב-8 ביולי 2005. הצ'רצ'יל היא ספינת צי ארצות הברית היחידה המניפה נס ימי זר - הנס הלבן של הצי המלכותי מונף יחד עם הדגל האמריקאי.
סמל הספינה.
בלאזון הסמל.
סמל הספינה מופיע על אובל לבן, מוקף בגבול כחול כהה עם שולי חבל בצבע זהב, עליו רקומות שם הספינה "USS Winston S. Churchill" למעלה וסימנה "DDG 81" בתחתית.
במרכז הסגלגל מופיע סמל בעיצוב שלט אצולה. הסמל כולל מגן אדום עם צ'יף לבן, כאשר הגבול בין השדות הוא גבול גלי. הצ'יף מוטען בצלב ג'ורג' הקדוש ובמרכזו מופיע פלר דה ליס כחול. במרכז השדה האדום מוטען אריה פוסע ומתחתיו ספר פתוח. מתחת למגן מופיע המוטו של הספינה: "In war: Resolution" ו "In peace: Good Will" באותיות זהב על קלף אדום. כתומך למגן, מופיעה בירית כחולה עליה מופיע שמו של המסדר האצילי ביותר של הבירית באותיות זהב. כציצה מופיע קלשון בעל שלוש שיניים בצבעי כסף וכחול כצורת שברון על עטרה של ארז'ן ואזור. הציצה מוקפת זר של עלי דפנה ואלון בצבע זהב.
הסמליות.
הסמל מציג התקנים רבים המסמלים את צ'רצ'יל והלקוחים מתוך שלט האצולה שלו, כצלב והפרח המופיעים בצ'יף. הצבע האדום מסמל אומץ, גבורה והקרבה, צלבו של ג'ורג' הקדוש מופיע לשם אזכורו כקדוש מגן מסדר הבירית משנת 1348. האריה הפוסע מסמל את מורשתה של בריטניה (האריה הוא אחד מסמליה) כמו כן מיצג האריה כוח, אומץ ונחישות. הספר מיצג את המוניטין אותו רכש צ'רצ'יל לא רק כאיש ממשל ומנהיג בזמן מלחמה, אלא גם כאיש ספר וחתן פרס נובל לספרות.
הקלשון מיצג את היכולות הימיות ומדגיש את יכולות השיגור האנכיות של המשחתת. שלוש השיניים מיצגים את שלושת המישורים בהם פועלת המשחתת: תת-ימית, לוחמת שטח ולוחמה אווירית. הקלשון מחולק בצורת שברון היוצר את האות V המסמלת ניצחון במלחמה (בעיקר את סימנו המפורסם של צ'רצ'יל המציג שתי אצבעות בצורה זו). עלה הדפנה מסמל כבוד והשגיות בעוד עלה האלון מסמל כוח ועוצמה.
ברקעו של המגן מופיעה בירית כחולה לציון חברותו של צ'רצ'יל במסדר האבירות הגבוה ביותר בממלכה המאוחדת, מסדר הבירית.
המרכז לתרבות ולחינוך של ההסתדרות
אוהלי יעקב
טכיקרדיה חדרית
טכיקרדיה חדרית (Ventricular tachycardia, או בראשי תיבות VT; לפי מונחי האקדמיה ללשון העברית: אוץ-לב חדרי) היא טכיקרדיה שמקורה באחד מחדרי הלב, ולא בקשר הגתי-עלייתי אשר באופן נורמלי אחראי על העברת האות החשמלי. באופן כללי, טכיקרדיה מוגדרת כקצב לב העולה על 100 פעימות בדקה. באופן מסורתי, סווגו הפרעות הטכיקרדיה כצרות מכלול QRS (בהן משך ה-QRS הוא פחות מ-0.12 שניות) המאפיינות טכיקרדיה על-חדרית, או כרחבות מכלול, אשר יכולות לנבוע ממקור חדרי (אך גם ממקור על-חדרי). טכיקרדיה חדרית היא מצב רפואי אשר עלול לסכן חיים, היות שהוא יכול להוביל לפרפור חדרים ולמוות לבבי פתאומי.
סיווג.
סוגי הטכיקרדיות החדריות נחלקות לפי המורפולוגיה כפי שהיא נראית באק"ג:
דרך נוספת לאפיין את סוגי הטכיקרדיות החדריות היא על פי משך האפיזודות:
קיימות דרכים נוספות לסיווג טכיקרדיות ממקור חדרי.
פתופיזיולוגיה.
בטכיקרדיה חד-צורנית, כל הפעימות נראות אותו הדבר, מאחר שהאות החשמלי מגיע ממוקד מסוים בחדר, כפעימה חדרית מוקדמת ומבודדת. הסיבה העיקרית לטכיקרדיה חד-צורנית היא היווצרות של צלקת בשריר הלב כתוצאה מאוטם שריר הלב. צלקת זו אינה מסוגלת להעביר פעילות חשמלית, ונוצר מעגל חשמלי הסובב סביב הצלקת במנגנון של Reentry ומוביל לטכיקרדיה.
בטכיקרדיה רב-צורנית, לעומת זאת, הסיבה העיקרית להתרחשות הטכיקרדיה היא הפרעה בתהליך הרה-פולריזציה של שריר הלב. ניתן לראות בחלק מהמקרים הללו התארכות של מרווח QT כתוצאה מכך, אשר יכול להיות מולד או נרכש.
אבחון.
האבחנה של טכיקרדיה חדרית מבוססת על המקצב כפי שנצפה באק"ג. לעיתים קשה להבדיל בין טכיקרדיה חדרית לבין טכיקרדיה על-חדרית (בעיקר טכיקרדיה על-חדרית שמקורה בהולכה לקויה). ככלל, כאשר לחולה היה בעבר אוטם בשריר הלב, תעוקת לב או אי-ספיקת לב, נהוג להניח כי מקור הטכיקרדיה הוא חדרי. גם כאשר יש ספק לגבי מקור הטכיקרדיה, מקובל להניח, עד אשר יוכח אחרת, כי מדובר בטכיקרדיה חדרית. זאת, מאחר שאבחנה שגויה עלולה להביא להחמרת הפרוגנוזה, כתוצאה מטיפול שגוי בחולה.
טיפול.
הטיפול מותאם לכל חולה באופן ספציפי, ומתייחס לשאלות שונות, כגון השפעת אירועי הטכיקרדיה ותכיפותם. באופן כללי קיימות מספר שיטות טיפוליות עיקריות למניעה ראשונית ושניונית של טכיקרדיה חדרית:
באופן כללי יש לציין כי השתלת דפיברילטור יעילה יותר מאשר טיפול תרופתי בכל הקשור למניעת מוות פתאומי, אולם יש לשקול את התועלת הרבה שבהשתלת דפיברילטור אל מול ההיבטים המעשיים הרפואיים והכלכליים, במיוחד במניעה ראשונית – השתלת דפיברילטורים במטופלים שאינם צפויים להפיק מכך תועלת רבה, למשל מטופלים החולים בנוסף במחלות סופניות עם תוחלת חיים קצרה, עלולה לחשוף אותם לסיכון העולה על התועלת הצפויה. בנוסף על כך, עקב מחירם הגבוה של הדפיברילטורים יש להביא בחשבון סוגיות עלות תועלת במסגרת ההחלטה האם להשתיל אותם. השתלת דפיברילטור מאופיינת גם בסיבוכים שעלולים לקרות, כגון זיהום, דימום וטמפונדה של קרום הלב.
אנה פקין
ברייתא דרבי ישמעאל
ריאליזם
הקרב על המארן
במלחמת העולם הראשונה התרחשו שני קרבות על נהר מארן.
מינה סוברי
מינה אלכסנדרה סוברי (באנגלית: Mena Alexandra Suvari; נולדה ב-13 בפברואר 1979) היא שחקנית קולנוע, מעצבת אופנה ודוגמנית אמריקאית.
ביוגרפיה.
סוברי נולדה בניופורט, רוד איילנד, לאנדו סוברי, פסיכיאטר במקצועו, ולקנדיס סוברי (לבית צ'אמברס), אחות במקצועה. יש לה שלושה אחים גדולים; איי.ג'יי, סולאב וג'ורי. בתחילת הקריירה שלה הופיעה בפרסומת למוצר "Rice-A-Roni" של חברת פפסיקו. בהמשך עברה עם משפחה להתגורר בצ'ארלסטון, דרום קרוליינה בעקבות לימודי אחיה ב-"מצודה, הקולג' הצבאי של דרום קרוליינה". סוברי שקלה להפוך לארכאולוגית, אסטרונאוטית או רופאה כשסוכן דוגמניות עצר ליד בית הספר שלה, והציע לה עבודה. בעת שהתחילה לשחק, היא דיגמנה ל-"וילהלמינה מודלס" הממוקמת בניו יורק למשך חמש שנים. סוברי עברה להתגורר בקליפורניה, ושם למדה ב"תיכון פרובידנס" בברבנק וסיימה את לימודיה בשנת 1997.
בשנת 2022 התראיינה וסיפרה בהרחבה על מקרי האונס שעברה בגיל 12 ומערכת יחסית מתעללת שחוותה בגיל 17.
קריירה.
בגיל 15 סוברי נראתה לראשונה בסדרות הטלוויזיה "ילד פוגש עולם" ו"ER".
בשנת 1999 היא שיחקה בסרט זוכה פרס האוסקר "אמריקן ביוטי" והייתה מועמדת לפרס באפט"א על משחקה. ובנוסף היא שיחקה בסרט הקומדיה הפופולרי "אמריקן פאי" ובשני ההמשכים שלו בתפקיד הת'ר.
בשנות ה-2000 שיחקה בין היתר בסרטים: "לוזר" (2000), "המוסקיטר" (2001) ו-"ימים מכורים" (2002).